ISO 45001 standarden skiller på konferering og deltagelse fra arbeidstakere. Konferering innebærer å innhente synspunkter før ledelsen tar beslutninger. Deltagelse betyr at ansatte og/eller deres representanter deltar i beslutningen som tas.
I standardens kapittel 5.4 er det konkretisert hvilke forhold hvor det er krav om henholdsvis konferering og deltagelse. Og det skal etableres en prosess som sikrer at dette blir ivaretatt. Denne prosessen må selvfølgelig ses i sammenheng med arbeidsmiljølovens krav til medvirkning og involvering av ansatte i arbeidsmiljøarbeidet.